Radžputai
Radžputai (angl. rajput; hind. राज्पुत, IAST: rājput, skr. राजपुत्र = IAST: rājaputra 'karaliaus sūnus'; iš skr. rājan 'karalius' + skr. putra 'sūnus') – etninė luominė grupė, priskiriamas kšatrijų varnai. Radžputų dabartinis skaičius – apie 17 mln. Gyvena Pakistane ties siena su Indija ir Šiaurės Indijoje (Pandžabo, Radžasthano valstijose), taip pat Maharaštros valstijoje. Išpažįstamos religijos – hinduizmas, sikhizmas ir islamas.